Кириенко Сергей Владиленан хва

Кириенко Сергей Владиленан хва (хайила: Израитель; 1962 йисан 26 июлдиз, Сухуми) — Урусатдин гьукуматдин крархъан я. Урусатдин Федерациядин президентдин Администрациядин сифтегьан куьмекчи я (2016 йисан 5 октябрдилай гуьгъуьниз). Урусатдин Федерациядин Игит.

1998 йисан 24-лагьай апрелдилай гатӀумна 24-лагьай августдалди ам Урусатдин Гьакиматдин кьил тир. Урусатдин Федерацияда ам виридалайни жегьил правительстводин кьиле акъвазай кас хьана — адаз 35 йис хьанвай.

«Росатомдин» лугьудай гьукуматдин атомдин энергиядин корпорацияда ам лап кьиле авай директор яз кӀвалахна (2005—2016).

 Уьмуьрдин рехъ 
Сергей Кириенко 1962 йисан 26-лагьай июлдиз Сухумида дидедиз хьанаLenta.ru — Кириенко, Сергей.

Буба — Израитель Владилен Якован хва (09.07.1938 — 02.02.1995) — Москвадин Гьукуматдин университет кӀелна куьтягьна, философиядин илимрин доктор, профессор, са бязи вахтара Горький шегьерда авай цин транспортдин инженерар акъуддай институтда жуьреба-жуьре кафедрадин заведиш яз кӀвалахна. 1980 тир йисара ада Горьковски КПСС-дин обкомда идеологиядин хел вилик тухуз кӀвалахна. Эхиримжи йисара «Прагма» ва «Дело» компанийрин кьиле акъвазна.

Дидеди Одессадин экономикадин институт кӀелна куьтягьна. Диде-буба чара хьайидалай кьулухъ, адан дидеди Сергей вичин фамилиядик кутуна.

Сергея Сочидин № 7-лагьай юкьван мектеб кӀелна куьтягьна.

1984 йисуз ада Горькийдин цин транспортдин инженеррин институтдин гимияр авунин факультет, 1993 йисуз Россиядин Првительстводихъ галай халкьдин майишатдин Академияни акьалтӀарнаРИА «Новости» — Сергей Владиленович Кириенко. Биографическая справка.

1984 йисалай КПСС-дин член я.

1984—1986 йисара армияда къуллугъ авуна.

Вичин зегьметдин рехъ ада «Красное Сормово» лугьудай гимияр йизвай заводда мастер яз гатӀумна.

1986—1991 йисарра — заводдин ВЛКСМ-дин комитетдин секретарь; Горьковски комсомолдин обкомдин сифтегьан секретарь.

1990 йисан мартдиз Горьковски областдин халкьарин депутатрин советдиз депутат яз хкянава.

1991—1997 йисарра — «Концерн АМК» акционерны обществодин лап кьиле авай директор; «Гарантия» тӀвар алай банкдин правлениядин кьиле, «Норси-Ойл» нефтӀедин компаниядин президент.

1997—1998 йисарра Кириенко — УФ-дин топливодинни энергетикадин рекьяй министрдин 1-лагьай эвез, гуьгъуьнлай министр яз кӀвалахна.

1998 йисан 23 мартдиз президент Ельцина ам Правительстводин кьиле вахтуналди эцигна.

Апрелдилай гатӀумна 1998 йисан августалди — Кириенко Урусатдин Федерациядин Правительстводин кьиле акъвазна«Российская газета» — Борис Ельцин вернулся в Кремль. Виктор Черномырдин — в Белый дом.

1999—2000 йисара Сергей Кириенко Гьукуматдин Думадиз депутат яз хкянава.

2000 йисан 18 майдалай эгечӀна 2005 йисан 14 лагьай ноябрдал кьван Приволжски федеральны округда Урусатдин президентдин векил яз кӀвалахнаKremlin.ru — Президент освободил Сергея Кириенко от должности своего полномочного представителя в Приволжском федеральном округе в связи с переходом на другую работу.

2005 йисан 15-лагьай ноябрдиз ам Урусатдин атомни энергетикадин агентстводин кьиле эцигнаРБК — Сергей Кириенко назначен руководителем Росатома.

2007 йисан июлдиз премьер-министр Михаил Фрадкова вичин къарардалди Сергей Кириенко ОАО «Атомэнергопром» лугьудай гьукуматдин холдингдин дирректоррин шурадин кьил яз тайинарна«Российская газета» — Сергей Кириенко возглавит «Атомэнергопром».

2007 йисан 12-лагьай декабрдиз Кириенко и агентстводин бинедал туькӀуьрнавай «Росатом» лугьудай Гьукуматдин корпарациядин лап кьиле авай директор яз акъвазна. «Росатомда» С. Кириенкоди 11 йис кьван кӀвалахна.

2016 йисан 5-лагьай октябрдиз ада Урусатдин президентдин Администрациядин кьилин эвез яз кӀвалахиз гатӀумна«Ведомости» — Сергей Кириенко перешел в Кремль.

2016 йисан 27-лагьай декабрдилай — «Росатомдин» ахтармишдай кӀватӀалдин председатель я.

 Баянар 

 ЭлячӀунар 

Категория:Волгадин гьукуматдин цин транспортдин университет акьалтӀарнавайбур Категория:Урусатдин Президентдихъ галай халкьдин майишатдин ва гьукуматдин къуллугъдин Академидия акьалтӀарнавайбур